من أكثر الأشياء اللي نعاني منها في مكة هي قلة المطاعم الممتازة بشكل عام و قلة المتخصصة منها في مطبخ معين بشكل خاص.. 
  
 فنضطر في كثير من الأحيان ننزل على جارتنا جدة عشان نلاقي مطعم يرضي حاسة التذوق و يطفئ كفر الجوع!  
  
 فننصدم بزحمة جدة و مسافة الطريق إلى المطاعم في وسط جدة و التحلية و الأندلس و صاري و غيرها... أنواع ضيق الصدر و المشورة! 
  
 إلين عرفنا شيزان فرع الحمراء. 
  
 مناسب جدا لأنه قبل ما تدخل في معمعة الزحمة حقت دوار السفن و شارع الأندلس.. و حتى طريق الرجعة تقريبا من غير إشارات. 
  
 &quot;من بعد ما تنتهي من كبري الميناء خليك ماسك اليسار و ادخل يسار من التقاطيع.. عند الدوار روح يمين.. و طول قدام إلين ما بعد سوق الحمراء.. الدخلة اليمين اللي قبل الإشارة اللي عند أبو شقرا&quot; 
  
 اقتراحاتي للطلبات: 
 - جمبري جينغا  
 - رز برياني دجاج 
 - دجاج كورما 
 - خبزة نان 
  
 تكلفة اقتراحي تقريبا 140 - 160 على حسب مشروبك :)   + ما ننسى انه الطلبات تجي بكميات وافرة جدا +  
  
 و بالهناء و العافية..